Document ID: /roh_data/filtered/fineweb-2-filterrobots_roh.jsonl.gz/64665

Ün reporter rac rapporta our d’üna lavina. A Schangnau inuondeschan las emoziuns tuot la cumünanza pervi d‘ün s-chandel da merengas. Ün giast d‘üna baderlada quinta da sia paschiun: Far resüstar il palazzi dal Vatican in grondezza originala cun cruostas da chaschöl. E per l’istorgia da buna not per ils pitschens daja l’apocalipsa in dialect bernais. In lur program nouv tschaintan ils POETS DA LA MUNTOGNA in lur studio da radio construi svessa illa staziun d’immez da la Schindelalp e ston far tuot svess: Moderaziun, giasts, correspundents dal muond exteriur, audituors al telefon, dschinghels, recloma, musica e rumurs. La voluntà a l‘agen emitur da radio es gronda, las capacitats però sun restrettas e’l dilettantissem as fa larg.